عضدالدوله قباد

ملک عضدالدوله قباد دوم پادوسپانیون ِسی و چارومین شاه بی‌یه که سال‌های ۷۸۰ تا ۷۸۲ هجری رویان دله حکومت داشته.

 حکومت 
ملک قباد و گت میر که مرعشیون حکومت ره آمل دله په هچی‌یه، هم‌دوره بینه. ملک قباد و مرعشیون جری بینه و ظهیرالدین مرعشی، شه کتاب تاریخ طبرستان و رویان و مازندران دله، گنه که وه رضی‌الدین مرعشی جواب که ونجه کومِک خاسته، فُحش هدا و مرعشیون ره غض بیته و وه ره حمله هاکردنه.چراغعلی اعظمی سنگسری. «گاوباریان پادوسپانی». ص ۹۸–۱۰۳.

گت میر که بمرده په، میراناده جنگ دله مرعشیون اولین کش پادوسپانیون ره حمله هاکردنه. ملک قباد که یکّه بخرد بی‌یه، هرستا بورده کجور و رستمدار ره مرعشیون بیتنه. سید رضی‌الدین و فخرالدین تا حوالی کجور ملک قباد په بوردنه و ناتل دله تا واتاشان مله برسینه و اینتا شهر ره شه نیشتگا هکردنه.

بهار سال ۷۸۳ ه‍ق ملک قباد اتا صرا دله، لکتر (یا لکبیران یا لکتور) نومی، مرعشیون نیروها ره شبیخون بزو. مرعشیون خله صدمه بخردنه. اما صواحی که بیه په، جنگ دمباله پیدا هاکرده و ملک قباد معرکه میون بمرده. پادوسپانی لشکر که شه ملک ره بکوشته دینه، شکست بخردنه و کجور، کلار، هرسی و آبدان ره وا بدانه. سید فخرالدین مرعشی تموم این منطقه ره حاکم بیّه.

 دپیته چرخه‌تو
 مرعشیون

 منابع 

رج:پادوسپانیون اسپهبدون
رج:شاهونی که جنگ دله بمردنه